

**REPUBLIKA HRVATSKA**

**OPĆINA PUNAT**

**OBRAZLOŽENJE ODLUKE O FINANCIRANJU NUŽNIH RASHODA I IZDATAKA**

**ZA 1.1.2025.-31.3.2025. GODINE**

**1. UVOD**

Na temelju članka 42. Zakona o proračunu („Narodne novine“ broj 144/21), predstavničko tijelo JLP(R)S obvezno je na prijedlog izvršnog tijela do kraja tekuće godine donijeti proračun za iduću proračunsku godinu i projekcije proračuna za sljedeće dvije proračunske godine. Prijedlog Proračuna Općine Punat za 2024. godinu izrađen je na temelju Zakona o proračunu (NN br. 144/21), Smjernica ekonomske i fiskalne politike Vlade Republike Hrvatske za razdoblje 2022. - 2024. i Uputa za izradu proračuna jedinica lokalne i područne (regionalne) samouprave za 2025. godinu koje je sastavilo Ministarstvo financija.

Načelnik Općine Punat dana 6. studenog 2024. godine dostavio je Prijedlog proračuna Općine Punat za 2025. godinu s projekcijama za razdoblje 2026-2027. godine KLASA: 081-01/24-01/2, URBROJ: 2170-31-02/01-24-13 Općinskom vijeću Općine Punat. 23. sjednica Općinskog vijeća zakazana je 8. studenog 2024. godine za 12. studenog 2024. godine, a koja je 12. studenog 2024. godine odgođena za 19. studenog 2024. godine. Dana 14. studenog Općina Punat zaprimila je neopozive ostavke 5 od ukupno 9 članova Općinskog vijeća Općine Punat. 23. sjednica Općinskog vijeća Općine Punat zbog nedostatka kvoruma nije održana 19. studenog 2024. godine. Dana 19. studenog 2024. godine poslani su upiti političkim strankama kandidacijske liste čiji su članovi dali ostavke o eventualnom određivanju njihovih zamjenika u Općinsko vijeće, kao i požurnice dana 6. prosinca 2024. godine. Odgovor političkih stranaka do današnjeg dana nije zaprimljen te zamjenici, sukladno zakonskim odredbama, nisu imenovani. Slijedom navedenog Proračun Općine Punat za 2025. godinu s projekcijama za razdoblje 2026.-2027. godine nije usvojen.

Temeljem članka 44. Zakona o proračunu ako predstavničko tijelo prije početka proračunske godine ne donese proračun, privremeno se, na osnovi odluke o privremenom financiranju, nastavlja financiranje poslova, funkcija i programa tijela jedinica lokalne i područne (regionalne) samouprave i drugih proračunskih i izvanproračunskih korisnika u visini koja je nužna za njihovo obavljanje i izvršavanje te prava primatelja sredstava proračuna utvrđena zakonima i drugim propisima donesenim na temelju zakona (u daljnjem tekstu: privremeno financiranje).

Odluku o privremenom financiranju donosi predstavničko tijelo, a na postupak njezina donošenja na odgovarajući se način primjenjuju odredbe Zakona o proračunu za postupak donošenja proračuna.

S obzirom na nemogućnost donošenja i odluke o privremenom financiranju, načelnik Općine Punat donosi Odluku o financiranju nužnih prihoda i rashoda za razdoblje 1. siječnja do 31. ožujka 2025. godine temeljem članka 44., stavak 10. Zakona o proračunu.

Odluka o financiranju nužnih rashoda i izdataka sadržajno odgovara odluci o privremenom financiranju, ali razmjerno razdoblju za koje se donosi, a ograničenja koja se odnose na odluku o privremenom financiranju jednako se odnose i na odluku o financiranju nužnih rashoda i izdataka.

O donošenju odluke o financiranju nužnih rashoda i izdataka izvršno tijelo odnosno načelnik izvijestit će novoizabrano predstavničko tijelo na njegovu prvom zasjedanju.

U odluci rashodi financirani iz izvora financiranja opći prihodi i primici, doprinosi i namjenski primici, osim sredstava učešća za pomoći, sredstava učešća za zajmove i sredstava refundacija iz pomoći EU-a, planiraju se najviše do 25 posto ukupno izvršenih rashoda iz ovih izvora financiranja iz posljednjeg objavljenoga godišnjeg izvještaja o izvršenju proračuna. Sredstva učešća za pomoći, sredstva učešća za zajmove i sredstva refundacija iz pomoći EU-a u odluci o privremenom financiranju planiraju se sukladno ugovorenoj dinamici provedbe projekata. U odluci o privremenom financiranju rashodi koji se financiraju iz namjenskih i vlastitih prihoda planiraju se najviše do procijenjene visine prenesenih i/ili uplaćenih prihoda.

U razdoblju financiranja nužnih rashoda i izdataka ne smiju se otvarati nove aktivnosti i projekti, a korisnici ne smiju povećavati broj zaposlenih u odnosu na stanje 31. prosinca prethodne godine.

Nakon isteka, u tom razdoblju ostvareni prihodi i primici te izvršeni rashodi i izdaci uključuju

se u proračun tekuće godine.

Člankom 15. Zakona o proračunu propisano je jedno od ključnih proračunskih načela – načelo transparentnosti. Načelo transparentnosti iznimno je važno zbog uvida javnosti svih zainteresiranih u način trošenja proračunskih sredstava.

**2. OBRAZLOŽENJE PLANIRANIH PRIHODA I RASHODA ODLUKE O FINANCIRANJU NUŽNIH RASHODA I IZDATAKA ZA RAZDOBLJE 1.1.2025. – 31.3.2025.**

U Odluci o financiranju nužnih rashoda i izdataka Općine Punat za razdoblje 1. siječnja do 31. ožujka 2025. godine planirani su prihodi i primici, te rashodi i izdaci u visini do 25 posto ukupno izvršenih rashoda u 2023. godini bez izvršenih rashoda iz sredstava pomoći, sredstva za učešće za zajmove i sredstva refundacija iz pomoći EU-a. Sredstva učešća za pomoći i sredstva refundacija iz pomoći EU-a u odluci o privremenom financiranju planirana su sukladno ugovorenoj dinamici provedbe projekata.

Na temelju navedenog, prihodi su planirani u iznosu od 864.126,85 Eur, a planirani rashodi iznose 864.126,85 Eur te su raspoređeni u tri Razdjela za izvršenje nužnih rashoda i izdataka u razdoblju 1. siječnja 2025. do 31. ožujka 2025. godine.

U razdoblju važenja Odluke o nužnom financiranju rashoda i izdataka Općina ne smije otvarati nove aktivnosti i projekte niti povećavati broj zaposlenih. Ugovorom preuzete obveze iz prethodnih godina nastavljaju se financirati u razdoblju privremenog financiranja.

**Tablica 1. Struktura Odluke o financiranju nužnih rashoda i izdataka Općine Punat za razdoblje 1. siječnja 2025. do 31. ožujka 2025. godine u usporedbi sa izvršenjem 2023. godine i planom Proračuna za 2024. godinu**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **OPIS** | **IZVRŠENJE** | | **PRORAČUN** | **ODLUKA O FINANCIRANJU NUŽNIH RASHODA I IZDATAKA** | **INDEKS** | **INDEKS** |
|  |  | **1** | | **2** | **3** | **4** | **5** |
| **BROJ KONTA** |  | **01.01.2023. - 31.12.2023.** | | **2024** | **2025** | **2/1** | **3/2** |
|  |  |  | |  |  |  |  |
| A. RAČUN PRIHODA I RASHODA | | |
| 6 | Prihodi poslovanja | 3.356.234,68 | | 3.720.243,35 | 863.416,85 | 110,85 | 23,21 |
| 7 | Prihodi od prodaje nefinancijske imovine | 119.107,07 | | 771.550,60 | 710,00 | 647,78 | 0,09 |
| 3 | Rashodi poslovanja | 2.211.754,49 | | 3.050.124,14 | 598.024,95 | 137,91 | 19,61 |
| 4 | Rashodi za nabavu nefinancijske imovine | 769.890,85 | | 1.396.144,90 | 154.210,00 | 181,34 | 11,05 |
| RAZLIKA - MANJAK | | 493.696,41 | | 45.524,91 | 111.891,90 | 9,22 | 245,78 |
| B. RAČUN ZADUŽIVANJA / FINANCIRANJA | | | | |  | | |  |  |  |  |
| 5 | Izdaci za financijsku imovinu i otplate zajmova | 297.948,16 | | 484.519,00 | 111.891,90 | 162,62 | 23,09 |
| NETO ZADUŽIVANJE / FINANCIRANJE | | -297.948,16 | | -484.519,00 | -111.891,90 | 162,62 | 23,09 |
|  |  |  | |  |  |  |  |
| UKUPAN DONOS VIŠKA/MANJKA IZ PRETHODNIH GODINA | | 0,00 | | 0,00 | 0,00 | 0,00 | 0,00 |
| DIO VIŠKA/MANJKA IZ PRETHODNIH GODINA KOJI ĆE SE POKRIT/RASPOREDITI U PLANIRANOM RAZDOBLJU | | 0,00 | | 438.994,09 | 0,00 | 0,00 | 0,00 |
| VIŠAK / MANJAK + NETO ZADUŽIVANJA / FINANCIRANJA | | 195.748,25 | | 0,00 | 0,00 | 0,00 | 0,00 |
|  | |
|  |  |  | |  |  |  |  |
| PRIHODI/PRIMICI UKUPNO | | 3.475.341,75 | | 4.491.793,95 | 864.126,85 | 129,25 | 19,24 |
| RASHODI/IZDACI UKUPNO | | 3.279.593,50 | | 4.930.788,04 | 864.126,85 | 150,35 | 17,53 |
|  |  |  | |  |  |  |  |


**Izvor: Odluka o financiranju nužnih rashoda i izdataka Općine Punat za razdoblje 1. siječnja 2025. do 31. ožujka 2025. godine**

**3. OBRAZLOŽENJE PLANIRANIH RASHODA I IZDATAKA PO**

**ORGANIZACIJSKOJ KLASIFIKACIJI**

Ukupno planirani rashodi i izdaci podijeljeni su u tri Razdjela. U Razdjelu 001 Općinsko vijeće planira se 170,00 EUR rashoda. Iznos od 4.026,00 EUR planira se Razdjelu 002 Načelnik, dok se u Razdjelu 003 Jedinstveni upravni odjel planira iznos od 859.930,85 EUR.

Grafikon 1. prikazuje strukturu planiranih rashoda/izdataka prema Razdjelima Općine Punat za 2025. godinu.

****

**Izvor: Odluka o financiranju nužnih rashoda i izdataka Općine Punat za razdoblje 1. siječnja 2025. do 31. ožujka 2025. godine**

**3.1. RAZDJEL 001 OPĆINSKO VIJEĆE**

**PROGRAM 1020: Javna uprava i administracija**

|  |
| --- |
| **OPIS PROGRAMA:**  Ovim programom planiraju se sredstva za:   * Repezentaciju za predsjedničke izbore |
| **ZAKONSKA I DRUGA PODLOGA ZA UVOĐENJE PROGRAMA:**  Poslovnik Općinskog vijeća Općine Punat,  Statut Općine Punat,  Zakon o lokalnoj i područnoj regionalnoj samoupravi,  Zakon o proračunu,  Zakon o lokalnim izborima |
| **PROCJENA I ISHODIŠTE POTREBNIH SREDSTAVA:**   |  |  |  | | --- | --- | --- | | R.br. | Naziv aktivnosti/projekta | Odluka o financiranju nužnih rashoda i izdataka 1.1.-31.3.2025. (€) | | 1. | T102001 Izbori | 170,00 | |  | **UKUPNO PROGRAM** | **170,00** |   ***Izbori***  Planirana sredstva u iznosu od 170,00 eur namijenjena su rashodima za održavanje drugog kruga predstojećih predsjedničkih izbora. |

**3.2. RAZDJEL 002 NAČELNIK**

**PROGRAM 1021: Javna uprava i administracija**

|  |
| --- |
| **OPIS PROGRAMA:**  Ovim programom planiraju se sredstva za:   * Redovnu djelatnost načelnika * Savjet potrošača |
| **ZAKONSKA I DRUGA PODLOGA ZA UVOĐENJE PROGRAMA:**  Statut Općine Punat,  Zakon o plaćama u lokalnoj i područnoj (regionalnoj) samoupravi |
| **PROCJENA I ISHODIŠTE POTREBNIH SREDSTAVA:**   |  |  |  | | --- | --- | --- | | R.br. | Naziv aktivnosti | Odluka o financiranju nužnih rashoda i izdataka 1.1.-31.3.2025. (€) | | 1. | A102101 Redovna djelatnost načelnika | 3.976,00 | | 2. | A102102 Savjet potrošača | 50,00 | |  | **UKUPNO PROGRAM** | **4.026,00** |   ***Redovna djelatnost načelnika***  Obuhvaća izvođenje redovnih aktivnosti načelnika. Sredstva su planirana u iznosu od 3.976,00 eur.  ***Savjet potrošača***  Aktivnost obuhvaća naknade za rad članovima. Sredstva su planirana u iznosu od 50,00 eur. |

**3.3. RAZDJEL 003 JEDINSTVENI UPRAVNI ODJEL**

**PROGRAM 1001: Javna uprava i administracija**

|  |
| --- |
| **OPIS PROGRAMA:**  Ovim programom planiraju se sredstva za:   * Redovnu djelatnost JUO * Ulaganja u kapitalnu imovinu |
| **ZAKONSKA I DRUGA PODLOGA ZA UVOĐENJE PROGRAMA:**  Statut Općine Punat,  Pravilnikom o unutarnjem redu Jedinstvenog upravnog odjela,  Zakon o službenicima i namještenicima u lokalnoj i područnoj (regionalnoj) samoupravi,  Zakon o plaćama u lokalnoj i područnoj (regionalnoj) samoupravi,  Odluka o koeficijentima za obračun plaće službenika u Jedinstvenom upravnom odjelu Općine Punat,  Naputak o načinu uplaćivanja prihoda proračuna, obveznih doprinosa te prihoda za financiranje drugih javnih potreba |
| **PROCJENA I ISHODIŠTE POTREBNIH SREDSTAVA:**   |  |  |  |  | | --- | --- | --- | --- | | R.br. | Naziv aktivnosti | | Odluka o financiranju nužnih rashoda i izdataka 1.1.-31.3.2025. (€) | | 1. | | A100103 Redovna djelatnost JUO | 165.301,41 | | 2. | | K100101 Ulaganje u kapitalnu imovinu | 710,00 | |  | | **UKUPNO PROGRAM** | **166.011,41** |   ***Redovna djelatnost JUO***  Sredstva u iznosu od 165.301,41 eur su planirana za rashode za zaposlene - plaće za zaposlene, doprinosi za obvezno zdravstveno osiguranje, naknada za topli obrok. Osim rashoda za zaposlene, obuhvaćaju i materijalne rashode. Privremenim financiranjem osiguravaju se sredstva za prvo tromjesječje 2025. godine, a na temelju predviđenih troškova jedne četvrtine ukupnih godišnjih sredstava za 2025. godinu, od čega je za dio planiranih troškova sklopljen ugovor u prethodnoj godini.  ***Ulaganje u kapitalnu imovinu***  Sredstva su planirana za opremu u iznosu od ukupno 710,00 eur. |

**PROGRAM 1002: Program predškolskog odgoja i obrazovanja**

|  |
| --- |
| **OPIS PROGRAMA:**  Ovim programom planiraju se sredstva za:   * Financiranje redovne djelatnosti DV Katarina Frankopan * Dodatni program obrazovanja - subvencioniranje i sufinanciranje |
| **ZAKONSKA I DRUGA PODLOGA ZA UVOĐENJE PROGRAMA:**  Statut Općine Punat,  Zakon o predškolskom odgoju i obrazovanju |
| **PROCJENA I ISHODIŠTE POTREBNIH SREDSTAVA:**   |  |  |  | | --- | --- | --- | | R.br. | Naziv aktivnosti | Odluka o financiranju nužnih rashoda i izdataka 1.1.-31.3.2025. (€) | | 1. | A100202 Financiranje redovne djelatnosti DV Katarina Frankopan | 60.000,00 | | 2. | A100203 Dodatni program obrazovanja | 46.976,82 | |  | **UKUPNO PROGRAM** | **106.976,82** |   ***Financiranje redovne djelatnosti DV Katarina Frankopan***  Sredstva su planirana kao pomoć Dječjem vrtiću Katarina Frankopan i njegovu opremu u ukupnom iznosu od 60.000,00 eur.  Privremenim financiranjem osiguravaju se sredstva za prvo tromjesječje 2025. godine, a na temelju predviđenih troškova jedne četvrtine ukupnih godišnjih sredstava za 2025. godinu.  ***Dodatni program obrazovanja***  Sredstva u ukupnom iznosu od 46.976,82 Eur su planirana za subvencije Dječjem vrtiću Sv. Male Terezije i sufinanciranje privatnog vrtića, zatim za tekuće pomoći Osnovnoj školi F. K. Frankopan i Srednjoj školi Krk, kao i za sufinanciranje cijene prijevoza, stipendije i školarine te za ostale naknade iz proračuna u novcu. Privremenim financiranjem osiguravaju se sredstva za prvo tromjesječje 2025. godine, a na temelju predviđenih troškova jedne četvrtine ukupnih godišnjih sredstava za 2025. godinu. |

**PROGRAM 1003: Promicanje kulture**

|  |
| --- |
| **OPIS PROGRAMA:**  Ovim programom planiraju se sredstva za:   * Glazbeno-scenski program i kulturne manifestacije * Program javnih potreba u kulturi |
| **ZAKONSKA I DRUGA PODLOGA ZA UVOĐENJE PROGRAMA:**  **Zakona o lokalnoj i područnoj (regionalnoj) samoupravi**  Zakon o turističkim zajednicama i promicanje hrvatskog turizma,  Zakona o kulturnim vijećima i financiranju javnih potreba u kulturi  Statut Općine Punat,  Program javnih potreba u društvenim djelatnostima i turizmu |
| **PROCJENA I ISHODIŠTE POTREBNIH SREDSTAVA:**   |  |  |  | | --- | --- | --- | | R.br. | Naziv aktivnosti | Odluka o financiranju nužnih rashoda i izdataka 1.1.-31.3.2025. (€) | | 1. | A100301 Glazbeno-scenski program i kulturne manifestacije | 20.000,00 | | 2. | A100302 Program javnih potreba u kulturi | 9.000,00 | |  | **UKUPNO PROGRAM** | **29.000,00** |   ***Glazbeno-scenski program i kulturne manifestacije***  Sredstva su planirana za donacije Turističkoj zajednici Općine Punat u ukupnom iznosu od 20.000,00 eur.  ***Program javnih potreba u kulturi***  Sredstva su planirana za razne donacije u kulturi te za Program javnih potreba u kulturi u ukupnom iznosu od 9.000,00 eur.  Javne potrebe u kulturi podrazumijevaju programe kojima se promiču kulturne djelatnosti (arhivska djelatnost, muzejska djelatnost, knjižnična djelatnost, nakladnička i knjižarska djelatnost, audiovizualna djelatnost), kulturno-umjetničko stvaralaštvo (dramska i plesna umjetnost, glazbena i glazbeno-scenska umjetnost, književnost, vizualne umjetnosti, dizajn i arhitektura, interdisciplinarne i nove umjetničke i kulturne prakse, digitalna umjetnost, kulturno-umjetnički amaterizam), djelatnost zaštite, očuvanja i održivog upravljanja kulturnom baštinom, transverzalna područja (međunarodna kulturna suradnja i mobilnost, dostupnost, pristup i sudjelovanje u kulturi, raznolikost kulturnih izričaja, poduzetništvo u kulturnim i kreativnim industrijama, digitalizacija u području kulture) te redovne djelatnosti udruga u kulturi. |

**PROGRAM 1004: Informiranje**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| |  | | --- | | **OPIS PROGRAMA:**  Ovim programom planiraju se sredstva za:   * Promidžbu i informiranje | | **ZAKONSKA I DRUGA PODLOGA ZA UVOĐENJE PROGRAMA**  Statut Općine Punat,  Zakon o lokalnoj i područnoj regionalnoj samoupravi,  Zakon o elektroničkim medijima,  Zakon o pravu na pristup informacijama | | **PROCJENA I ISHODIŠTE POTREBNIH SREDSTAVA:**   |  |  |  | | --- | --- | --- | | R.br. | Naziv aktivnosti | Odluka o financiranju nužnih rashoda i izdataka 1.1.-31.3.2025. (€) | | 1. | A100401 Promidžba i informiranje | 7.400,00 | |  | **UKUPNO PROGRAM** | **7.400,00** |   ***Promidžba i informiranje***  Sredstva su planirana za financiranje troškova objava natječaja, oglasa i akata, elektroničkih medija. Privremenim financiranjem osiguravaju se sredstva za prvo tromjesječje 2025. godine, a na temelju predviđenih troškova jedne četvrtine ukupnih godišnjih sredstava za 2025. godinu. | |
|  |

**PROGRAM 1005: Razvoj sporta**

|  |
| --- |
| **OPIS PROGRAMA:**  Ovim programom planiraju se sredstva za:  - Program javnih potreba u sportu  - Školska sportska dvorana |
| **ZAKONSKA I DRUGA PODLOGA ZA UVOĐENJE PROGRAMA:**  **Zakon o sportu,**  **Statut Općine Punat,**  **Program javnih potreba u sportu**  **Pravilnik o financiranju programa, projekata i javnih potreba sredstvima Proračuna Općine Punat** |
| **PROCJENA I ISHODIŠTE POTREBNIH SREDSTAVA:**   |  |  |  | | --- | --- | --- | | R.br. | Naziv aktivnosti | Odluka o financiranju nužnih rashoda i izdataka 1.1.-31.3.2025. (€) | | 1. | A100501 Program javnih potreba u sportu | 6.500,00 | | 2. | A100503 Školska sportska dvorana | 5.513,17 | |  | **UKUPNO PROGRAM** | **12.013,17** |   ***Program javnih potreba u sportu***  Sredstva su na namijenjena za razne donacije u sportu te fnanciranje programi javnih potreba u sportu u ukupnom iznosu od 6.500,00 eur.  Prioritetno područje se odnosi na (su)financiranje javnih potreba u sportu koje su od važnosti za Općinu Punat, razne aktivnosti, turniri, regate, natjecanja i sl., koje klubovi i udruge ne mogu financirati kroz redovno financiranje, kao i (su)financiranje općinskih, županijskih, državnih i međunarodnih sportskih susreta od osobitog interesa za Općinu Punat. Privremenim financiranjem osiguravaju se nužna sredstva potrebna za funkcioniranje za prvo tromjesječje 2025. godine.  ***Školska sportska dvorana***  Sredstva su planirana za financiranje usluga čišćenja sportske školske dvorane i za tekuće pomoći Osnovnoj školi Punat za sportsku školsku dvoranu u ukupnom iznosu od 5.513,17 eur. Privremenim financiranjem osiguravaju se sredstva za prvo tromjesječje 2025. godine, a na temelju predviđenih troškova jedne četvrtine ukupnih godišnjih sredstava za 2025. godinu. |

**PROGRAM 1006: Razvoj civilnog društva**

|  |
| --- |
| **OPIS PROGRAMA:**  Ovim programom planiraju se sredstva za:   * Program javnih potreba razvoja civilnog društva |
| **ZAKONSKA I DRUGA PODLOGA ZA UVOĐENJE PROGRAMA:**  Zakon o lokalnoj i područnoj (regionalnoj) samoupravi,  Zakon o sustavu civilne zaštite,  Zakon o Hrvatskoj gorskoj službi spašavanje,  Statut Općine Punat,  Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge,  Pravilnika o financiranju programa, projekata i javnih potreba sredstvima Proračuna Općine Punat |
| **PROCJENA I ISHODIŠTE POTREBNIH SREDSTAVA:**   |  |  |  | | --- | --- | --- | | R.br. | Naziv aktivnosti | Odluka o financiranju nužnih rashoda i izdataka 1.1.-31.3.2025. (€) | | 1. | A100601 Program javnih potreba razvoja civilnog društva | 8.000,00 | |  | **UKUPNO PROGRAM** | **8.000,00** |   ***Program javnih potreba razvoja civilnog društva***  Sredstva su predviđena za razne donacije civilnom društvu, programe za razvoj civilnog društva te izlov alohtone divljači u ukupnom iznosu od 8.000,00 eur. Privremenim financiranjem osiguravaju se nužna sredstva potrebna za funkcioniranje za prvo tromjesječje 2025. godine. |

**PROGRAM 1007: Zdravstvo i socijalna skrb**

|  |
| --- |
| **OPIS PROGRAMA:**  Ovim programom planiraju se sredstva za:   * Dodatni standard u zdravstvenoj i socijalnoj zaštiti * Financiranje Crvenog križa |
| **ZAKONSKA I DRUGA PODLOGA ZA UVOĐENJE PROGRAMA:**  **Zakon o zdravstvenoj zaštiti**  **Zakon o Hrvatskom crvenom križu** |
| **PROCJENA I ISHODIŠTE POTREBNIH SREDSTAVA:**   |  |  |  | | --- | --- | --- | | R.br. | Naziv aktivnosti | Odluka o financiranju nužnih rashoda i izdataka 1.1.-31.3.2025. (€) | | 1. | A100701 Dodatni standard u zdravstvenoj i socijalnoj zaštiti | 31.095,00 | | 2. | A100702 Financiranje Crvenog križa | 1.992,00 | |  | **UKUPNO PROGRAM** | **33.087,00** |   ***Dodatni standard u zdravstvenoj i socijalnoj zaštiti***  Planira se sufinanciranje nadstandarda Ordinacije primarne zdravstvene zaštite Punat, tečaja za trudnice, sufinanciranje ultrazvučne pretrage, naknade za novorođenčad, pomoć obiteljima i kućanstvima, sufinanciranje te pomoć i njega u kući. Planirana su sredstva u iznosu od 31.095,00 eur. Privremenim financiranjem osiguravaju se sredstva za prvo tromjesječje 2025. godine, a na temelju predviđenih troškova jedne četvrtine ukupnih godišnjih sredstava za 2025. godinu.  ***Financiranje Crvenog križa***  Za donaciju Crvenom križu Krk i Crvenom križu Klub Kapi predviđeno je 1.992,00 eur.. Privremenim financiranjem osiguravaju se sredstva za prvo tromjesječje 2025. godine, a na temelju predviđenih troškova jedne četvrtine ukupnih godišnjih sredstava za 2025. godinu. |

**PROGRAM 1008: Poticanje poduzetništva i turizma**

|  |
| --- |
| **OPIS PROGRAMA:**  Ovim programom planiraju se sredstva za:   * Poticanje turizma - turistička zajednica |
| **ZAKONSKA I DRUGA PODLOGA ZA UVOĐENJE PROGRAMA:**  Zakon o turističkim zajednicama i promicanje hrvatskog turizma,  Zakon o financiranju javnih potreba u kulturi |
| **PROCJENA I ISHODIŠTE POTREBNIH SREDSTAVA:**   |  |  |  | | --- | --- | --- | | R.br. | Naziv aktivnosti | Odluka o financiranju nužnih rashoda i izdataka 1.1.-31.3.2025. (€) | | 1. | A100802 Poticanje turizma | 4.467,50 | |  | **UKUPNO PROGRAM** | **4.467,50** |   ***Poticanje turizma***  Sredstva u iznosu od 4.467,50 eur se planiraju za hladni pogon i programe Turističke zajednice Otoka Krka. |

**PROGRAM 1009: Program održavanja komunalne infrastrukture**

|  |
| --- |
| **OPIS PROGRAMA:**  Ovim programom planiraju se sredstva za:   * Održavanje javne rasvjete * Održavanje zelenih površina * Održavanje javnih površina * Održavanje nerazvrstanih cesta * Održavanje građevina, uređaja i predmeta javne namjene * Održavanje javnih površina na kojima nije dozvoljen promet motornim vozilima |
| **ZAKONSKA I DRUGA PODLOGA ZA UVOĐENJE PROGRAMA:**    Zakon o zaštiti od svjetlosnog onečišćenja,  Pravilnik o zonama rasvijetljenosti, dopuštenim vrijednostima rasvjetljavanja i načinima upravljanja rasvjetnim sustavima,  Zakon o komunalnom gospodarstvu,  Zakona o poljoprivrednom zemljištu,  Zakon o cestama,  Pravilnik o održavanju cesta,  Zakonu o sigurnosti prometa na cestama,  Zakon o energiji,  Zakon o tržištu električne energije  Zakon o zaštiti životinja  Zakon o zaštiti okoliša |
| **PROCJENA I ISHODIŠTE POTREBNIH SREDSTAVA:**   |  |  |  | | --- | --- | --- | | R.br. | Naziv aktivnosti | Odluka o financiranju nužnih rashoda i izdataka 1.1.-31.3.2025. (€) | | 1. | A100901 Održavanje javne rasvjete | 12.648,00 | | 2. | A100902 Održavanje zelenih površina | 46.000,00 | | 3. | A100903 Održavanje javnih površina | 21.000,00 | | 4. | A100904 Održavanje nerazvrstanih cesta | 10.000,00 | | 5. | A100906 Održavanje građevina, uređaja i predmeta javne namjene | 5.750,00 | | 6. | A100908 Ostale komunalne usluge | 18.626,63 | | 7. | A100909 Održavanje javnih površina na kojima nije dozvoljen promet motornim vozilima | 16.000,00 | |  | **UKUPNO PROGRAM** | **130.024,63** |   ***Održavanje javne rasvjete***  Sredstva se planiraju za troškove električne energije i održavanje javne rasvjete u ukupnom iznosu od 12.648,00 eur. Održavanje javne rasvjete sadrži poslove redovnog održavanja javne rasvjete te podmirivanje troškova električne energije za javnu rasvjetu. Redovno održavanje javne rasvjete i upravljanje javnom rasvjetom povjereno je SMART ISLAND KRK d.o.o. Procjena iznosa ukupnih troškova električne energije temelji se na analizi troškova prethodnih godina.  ***Održavanje zelenih površina***  Planirana su sredstva u iznosu od 46.000,00 eur za održavanje javnih sportskih i rekreacijskih površina, dječjih igrališta i parka za pse, zelenih površina i pomorskog dobra. Održavanje javnih zelenih površina odnosi se na redovno održavanje javnih zelenih površina, javne zelene površine na pomorskom dobru, održavanje dječjih igrališta i površina namijenjenih psima i održavanje javnih sportskih i rekreacijskih prostora. Navedeni poslovi povjereni su trgovačkom društvu u vlasništvu Općine Punat, KD „Črnika“ d.o.o. Redovno održavanje javnih zelenih površina obuhvaća održavanja javnih zelenih površina, interventni radovi koji se provode nakon svakog događaja koji je izazvao neželjene posljedice (intervencije poslije nevremena, prometne nezgode i sl.) ili koji bi se, pri redovitom pregledu moglo pretpostaviti da bi mogao prouzročiti štetne posljedice (naginjanje stabla, lom grana i sl.).  ***Održavanje javnih površina***  Sredstva se planiraju za održavanje javnih površina, usluge DDD mjera i za sklonište za životinje i zbrinjavanje životinja u ukupnom iznosu od 21.000,00 eur. Održavanje čistoće javnih površina obuhvaća redovito održavanje čistoće javnih površina, DDD mjere te sakupljanje i zbrinjavanje lešina životinja i ostalih nusproizvoda s javnih površina – sklonište za životinje.  Redovito održavanje čistoće javnih površina obuhvaća strojno i ručno čišćenje javnih površina, pražnjenje kanti i odvoz otpada te ostale aktivnosti koje se odnose na održavanje čistoće javnih površina. Navedeni poslovi povjereni su trgovačkom društvu u vlasništvu Općine Punat, KD „Črnika“ d.o.o. Poslove DDD mjera povjeravaju se pravnoj osobi temeljem ugovora o obavljanju komunalne djelatnosti nakon provedenog postupka jednostavne nabave. Poslovi sakupljanja i zbrinjavanja lešina životinja i ostalih nusproizvoda s javnih površina – sklonište za životinje povjerene su temeljem ugovora Veterinarskoj stanici Rijeka d.o.o., Stube Marka Remsa 1, Rijeka.  ***Održavanje nerazvrstanih cesta***  Sredstva se planiraju za održavanje NC prema ugovoru, za održavanje nerazvrstanih cesta (program Črnika) te za održavanje maslinarskih i poljskih puteva u iznosu od 10.000,00 eur.  Pod održavanjem nerazvrstanih cesta podrazumijeva se:   1. Redovito održavanje nerazvrstanih cesta obuhvaća poslove uklanjanja pijeska sa prometnica, održavanje rigola, posipavanje solju, košnja uz rub prometnica, tretiranje pesticidima kao i obavljanje nadzora i pregled cesta i objekata, održavanje makadamskih površina, betonskih površina, zidova, redovito održavanje vegetacije uz nerazvrstane ceste te poslovi održavanja vertikalne i horizontalne signalizacije. Navedeni poslovi povjereni su trgovačkom društvu u vlasništvu Općine Punat, KD „Črnika“ d.o.o.   2. Redovito održavanje maslinarskih i poljskih puteva izvode se u svrhu uređenja postojećih maslinarskih i poljskih puteva te obuhvaćaju dobavu, dovoz i ugradnju kamenog materijala, razastiranje i valjanje odgovarajućim vibracionim strojevima. Navedeni poslovi povjereni su trgovačkom društvu u vlasništvu Općine Punat, KD „Črnika“ d.o.o. Također, utvrđeno je namjensko trošenje sredstava ostvarenih u 2025. godini od raspolaganja poljoprivrednim zemljištem u vlasništvu Republike Hrvatske na području Općine Punat, i to s osnove: zakupa, prodaje, prodaje izravnom pogodbom, privremenog korištenja i davanje na korištenje izravnom pogodbom. Prihod proračuna Općine Punat ostvaren u visini od 65% ukupnih sredstava od raspolaganja poljoprivrednim zemljištem u vlasništvu Republike Hrvatske koje se nalazi na području Općine Punat iznosi 140,00 €, a namjenski će se utrošiti na održavanje nerazvrstanih cesta - maslinarske i poljske puteve.  ***Održavanje građevina, uređaja i predmeta javne namjene***  Sredstva se planiraju za održavanje građevina, uređaja i predmeta javne namjene te održavanja e- bicikli u ukupnom iznosu od 5.750,00 eur. U okviru održavanja građevina, uređaja i predmeta javne namjene planira se održavanje klupa, koševa za otpad, koševa za pseći otpad, metalnih stepenica, rukohvata za plaže, rampi, pilomata, lifta za invalide, nadstrešnice na autobusnom stajalištu i stupova zastava. Navedeni poslovi povjereni su trgovačkom društvu u vlasništvu Općine Punat, KD „Črnika“ d.o.o.  ***Održavanje javnih površina na kojima nije dozvoljen promet motornim vozilima***  Planiraju se sredstva u iznosu od 16.000,00 eur za izvanredno održavanje javnih površina, održavanje čistoće uređenih plaža i redovito i izvanredno održavanje uređenih plaža.  Pod održavanjem javnih površina na kojima nije dopušten promet motornim vozilima podrazumijeva se:  1. Održavanje čistoće uređenih plaža obuhvaća održavanje čistoće obalnog pojasa s pripadajućim zelenim pojasom te plaža uključujući održavanje opreme plaže (svlačionice, sunčališta, tuševi, klupe, košarice za otpatke i dr.), montaža i demontaža tuševa i druge opreme prije i nakon sezone uz obvezni kontinuirani nadzor, naročitom tijekom ljetnih mjeseci. Navedeni poslovi povjereni su trgovačkom društvu u vlasništvu Općine Punat, KD „Črnika“ d.o.o.  2. Redovito i izvanredno održavanje plaža obuhvaća poslove u svrhu uređenja plaža odnosno prihrane i/ili ravnanje šljunčanih plaža prema potrebi, manje sanacije betonskih sunčališta i stuba. Navedeni poslovi povjereni su trgovačkom društvu u vlasništvu Općine Punat, KD „Črnika“ d.o.o.  3. Redovito i izvanredno održavanje trgova, pločnika, javnih prolaza, javnih stuba, šetališta pješačkih i biciklističkih staza koje nisu sastavni dio nerazvrstane ili druge ceste obuhvaća sanaciju oštećenja bez obzira na materijal izrade na lokacijama na kojima se tijekom godine ukaže potreba za izvođenjem zahvata u svrhu cjelovitog i kvalitetnog održavanja, redovito se vrši nadzor i pregled javnih površina, prema potrebi vrše se interventni radovi čije bi odgađanje izvršenja ugrožavalo sigurnost, zdravlje i imovinu ljudi. Navedeni poslovi povjereni su trgovačkom društvu u vlasništvu Općine Punat, KD „Črnika“ d.o.o.  Privremenim financiranjem osiguravaju se sredstva za prvo tromjesječje 2025. godine, a na temelju predviđenih troškova jedne četvrtine ukupnih godišnjih sredstava za 2025. godinu. |

**PROGRAM 1010: Program gradnje objekata i uređaja komunalne infrastrukture**

|  |
| --- |
| **OPIS PROGRAMA:**  Ovim programom planiraju se sredstva za:   * Izgradnju i uređenje javnih površina * Izgradnju i uređenje prometnica i nerazvrstanih cesta * Ulaganje u Park "Stari toš" |
| **ZAKONSKA I DRUGA PODLOGA ZA UVOĐENJE PROGRAMA:**  Zakon o komunalnom gospodarstvu,  Zakon o cestama,  Pravilnik o održavanju cesta,  Zakonu o sigurnosti prometa na cestama |
| **PROCJENA I ISHODIŠTE POTREBNIH SREDSTAVA:**   |  |  |  | | --- | --- | --- | | R.br. | Naziv aktivnosti | Odluka o financiranju nužnih rashoda i izdataka 1.1.-31.3.2025. (€) | | 1. | K101001 Izgradnja i uređenje javnih površina | 10.000,00 | | 2. | K101006 Oborinska odvodnja | 10.000,00 | | 3. | K101016 Park "Stari toš" | 12.000,00 | |  | **UKUPNO PROGRAM** | **32.000,00** |   ***Izgradnja i uređenje javnih površina***  Planiraju se nužna sredstva radi osiguranja sigurnosti stanovnika za nabavku komunalne i prometne urbane opreme za javne površine u ukupnom iznosu od 10.000,00 eur.  ***Oborinska odvodnja***  Sredstva su planirana za nužna ulaganja na izgradnji oborinske odvodnje u ulici Frankopanska te na dijelu ŽC5125 u iznosu od 10.000,00 eur.  ***Park "Stari toš"***  Sredstva se planiraju za nastavak opremanja dječjeg igrališta u sklopu interpretacijskog centra Stari Toš u iznosu od 12.000,00 eur. za čije uređenje je donesena Odluka o dodjeli sredstava dodjeljene od Agencije za plaćanja u poljoprivredu, ribarstvu i ruralniom razvoju. |

**PROGRAM 1011: Ostala kapitalna ulaganja**

|  |
| --- |
| **OPIS PROGRAMA:**  Ovim programom planiraju se sredstva za:   * Povećanje temeljnog kapitala - Ponikve i SIK-EKI * Prikupljanje, odvodnja i pročišćavanje otpadnih voda EU |
| **ZAKONSKA I DRUGA PODLOGA ZA UVOĐENJE PROGRAMA:**  Zakon o prostornom uređenju,  Urbanistički plan uređenja  Zakon o komunalnom gospodarstvu,  Zakon o zaštiti okoliša |
| **PROCJENA I ISHODIŠTE POTREBNIH SREDSTAVA:**   |  |  |  | | --- | --- | --- | | R.br. | Naziv aktivnosti | Odluka o financiranju nužnih rashoda i izdataka 1.1.-31.3.2025. (€) | | 1. | K101110 Povećanje temeljnog kapitala - Ponikve i SIK-EKI | 47.050,00 | | 2. | K101115 Prikupljanje, odvodnja i pročišćavanje otpadnih voda EU | 17.000,00 | |  | **UKUPNO PROGRAM** | **64.050,00** |   ***Povećanje temeljnog kapitala - Ponikve i SIK-EKI***  Sredstva su namijenjena povećanju temeljnog kapitala za Ponikve i SIK-EKI u iznosu od 47.050,00 eur.  ***Prikupljanje, odvodnja i pročišćavanje otpadnih voda EU***  Planiraju se sredstva za kapitalnu pomoć Ponikve društvu za provođenje EU projekta u iznosu od 17.000,00 eur. |

**PROGRAM 1012: Protupožarna i civilna zaštita**

|  |
| --- |
| **OPIS PROGRAMA:**  Ovim programom planiraju se sredstva za:   * Vatrogasnu zajednicu Otoka Krka, * Civilnu zaštitu i djelovanje u području prirodnih nepogoda |
| **ZAKONSKA I DRUGA PODLOGA ZA UVOĐENJE PROGRAMA:**  Zakon o vatrogastvu,  Statut Općine Punat,  Zakon o sustavu civilne zaštite |
| **PROCJENA I ISHODIŠTE POTREBNIH SREDSTAVA:**   |  |  |  | | --- | --- | --- | | R.br. | Naziv aktivnosti | Odluka o financiranju nužnih rashoda i izdataka 1.1.-31.3.2025. (€) | | 1. | A101201 Vatrogasna zajednica Otoka Krka | 43.650,50 | | 2. | A101204 Civilna zaštita i djelovanje u području prirodnih nepogoda | 2.300,00 | |  | **UKUPNO PROGRAM** | **45.950,50** |   ***Vatrogasna zajednica Otoka Krka***  Sredstva su planirana za tekuće pomoći JVP Otoka Krka i PVZ Otoka Krka u iznosu od 43.650,50 eur.  ***Civilna zaštita i djelovanje u području prirodnih nepogoda***  Sredstva su planirana za izradu revizije procjene od velikih nesreća i plan zaštite od požara u ukupnom iznosu od 2.300,00 eur. |

**PROGRAM 1013: Razvoj i sigurnost prometa**

|  |
| --- |
| **OPIS PROGRAMA:**  Ovim programom planiraju se sredstva za:   * Komunalno redarstvo |
| **ZAKONSKA I DRUGA PODLOGA ZA UVOĐENJE PROGRAMA:**  Zakon o komunalnom gospodarstvu |
| **PROCJENA I ISHODIŠTE POTREBNIH SREDSTAVA:**   |  |  |  | | --- | --- | --- | | R.br. | Naziv aktivnosti | Odluka o financiranju nužnih rashoda i izdataka 1.1.-31.3.2025. (€) | | 1. | A101305 Komunalno redarstvo | 2.654,00 | |  | **UKUPNO PROGRAM** | **2.654,00** |   ***Komunalno redarstvo***  Planirana su sredstva za naloge izvršenja komunalnog redara u ukupnom iznosu od 2.654,00 eur. |

**PROGRAM 1017: Zaštita okoliša**

|  |
| --- |
| **OPIS PROGRAMA:**  Ovim programom planiraju se sredstva za:  - Provedba plana zaštite divljači  - Prikupljanje i zbrinjavanje komunalnog otpada |
| **ZAKONSKA I DRUGA PODLOGA ZA UVOĐENJE PROGRAMA:**  Zakon o zaštiti okoliša,  Zakon o gospodarenju otpadom,  Zakon o zaštiti životinja |
| **PROCJENA I ISHODIŠTE POTREBNIH SREDSTAVA:**   |  |  |  | | --- | --- | --- | | R.br. | Naziv aktivnosti | Odluka o financiranju nužnih rashoda i izdataka 1.1.-31.3.2025. (€) | | 1. | A101702 Zaštita divljači | 300,00 | | 2. | K101703 Prikupljanje i zbrinjavanje komunalnog otpada | 2.322,66 | |  | **UKUPNO PROGRAM** | **2.622,66** |   ***Zaštita divljači***  Sredstva su predviđena za provedbu plana zaštite divljači u iznosu od 300,00 eur.  ***Prikupljanje i zbrinjavanje komunalnog otpada***  Sredstva su predviđena za prikupljanje i zbrinjavanje komunalnog otpada - deponij Treskavac u iznosu od 2.322,66 eur.  Privremenim financiranjem osiguravaju se sredstva za prvo tromjesječje 2025. godine, a na temelju predviđenih troškova jedne četvrtine ukupnih godišnjih sredstava za 2025. godinu. |

**PROGRAM 1018: Otplata kredita**

|  |
| --- |
| **OPIS PROGRAMA:**  Ovim programom planiraju se sredstva za:  - Otplatu kredita za rekonstukciju zgrade OŠ Krk područna škola Punat s dogradnjom školske sportske dvorane  - Otplatu kredita - infrastruktura |
| **ZAKONSKA I DRUGA PODLOGA ZA UVOĐENJE PROGRAMA:**  Statut Općine Punat  Zakon o proračunu |
| **PROCJENA I ISHODIŠTE POTREBNIH SREDSTAVA:**   |  |  |  | | --- | --- | --- | | R.br. | Naziv aktivnosti | Odluka o financiranju nužnih rashoda i izdataka 1.1.-31.3.2025. (€) | | 1. | T101801 Otplata kredita za rekonstukciju zgrade OŠ Krk p.š. Punat s dogradnjom školske sportske dvorane | 40.030,03 | | 2. | T101802 Otplata kredita - infrastruktura | 31.943,13 | |  | **UKUPNO PROGRAM** | **71.973,16** |   ***Otplata kredita za rekonstukciju zgrade OŠ Krk p.š. Punat s dogradnjom školske sportske dvorane***  Sredstva se planiraju za otplatu dugoročnog kredita s rokom otplate 10 godina za koju je dobivena suglasnost Ministarstva financija. Kredit podignut je za kapitalno ulaganje u rekonstrukciju zgrade osnovne škole s izgradnjom školske sportske dvorane F.K.Frankopan Krk p.š. Punat. Sredstva su planirana u iznosu od 40.030,03,00 eur. Privremenim financiranjem osiguravaju se sredstva za prvo tromjesječje 2025. godine, a na temelju predviđenih troškova jedne četvrtine ukupnih godišnjih sredstava za 2025. godinu.  ***Otplata kredita - infrastruktura***  Sredstva se planiraju za otplatu kredita za financiranje kapitalnih projekata – ulaganje u poslovnu i komunalnu infrastrukturu s rokom otplate od 10 godina, a planirana su u iznosu od 31.943,13 eur. Privremenim financiranjem osiguravaju se sredstva za prvo tromjesječje 2025. godine, a na temelju predviđenih troškova jedne četvrtine ukupnih godišnjih sredstava za 2025. godinu. |

**PROGRAM 1019: Upravljanje imovinom**

|  |
| --- |
| **OPIS PROGRAMA:**  Ovim programom planiraju se sredstva za:   * Održavanje građevinskih objekata * Dodatna ulaganja u objekt Obala 72 (KD Črnika) * Kulturni centar Punat (Stari vrtić) * Staru školu - Stara Baška |
| **ZAKONSKA I DRUGA PODLOGA ZA UVOĐENJE PROGRAMA:**  Statut Općine Punat,  Zakon o ustanovama,  Zakon o zaštiti i očuvanju kulturnih dobara |
| **PROCJENA I ISHODIŠTE POTREBNIH SREDSTAVA:**   |  |  |  | | --- | --- | --- | | R.br. | Naziv aktivnosti | Odluka o financiranju nužnih rashoda i izdataka 1.1.-31.3.2025. (€) | | 1. | A101901 Održavanje imovine | 5.000,00 | | 2. | K101903 Objekat Obala 72 (KD Črnika) | 25.000,00 | | 3. | K101905 Kulturni centar Punat (Stari vrtić) | 35.000,00 | | 4. | K101906 Stara škola - Stara Baška | 78.700,00 | |  | **UKUPNO PROGRAM** | **143.700,00** |   ***Održavanje imovine***  Sredstva su namijenjena za održavanje građevinskih objekata u iznosu od 5.000,00 eur za sve potrebne nužne radove u svrhu održavanja sigurnosti ljudi i imovine. Privremenim financiranjem osiguravaju se sredstva za prvo tromjesječje 2025. godine, a na temelju predviđenih troškova jedne četvrtine ukupnih godišnjih sredstava za 2025. godinu.  ***Objekat Obala 72 (KD Črnika)***  Sredstva su namijenjena za dodatna ulaganja na objektu u iznosu od 25.000,00 eur. Navedeno ulaganje obuhvaća sanaciju vijenca krova u centru naselja Punat, u pješačkoj zoni, a koje je nužno izvršiti zbog sigurnosti ljudi i imovine.  ***Kulturni centar Punat (Stari vrtić)***  Sredstva pomoći državnog proračuna i vlastita sredstva su planirana za upravljanje projektom, upravljanje i vidljivost, izradu projektne dokumentacije za Kulturni centar, opremanje i nadzor Kulturnog centra te rekonstrukciju u ukupnom iznosu od 35.000,00 eur.a za koji projekt je Općina Punat u postupku izravne dodjele sredstava u sklopu Integriranog teritorijalnog programa.  ***Stara škola - Stara Baška***  Sredstva u iznosu od 20.700,00 eur planirana su za plaće zaposlenih, rashode, usluge i opremu EU projekta Interreg Adrion “JOINABLE” od čega će 14.500,00 eur biti financirano EU sredstvima dok je iznos od 58.000,00 eur planiran za nastavak dodatnih ulaganja na objektu za koja je sklopljen ugovor u prethodnoj godini. |

**4. PRIJEDLOG**

Prema navedenom obrazloženju načelnik donosi slijedeći

**ZAKLJUČAK**

1. Donosi se Odluka o financiranju nužnih rashoda i izdataka Općine Punat za razdoblje 1. siječnja 2025. do 31. ožujka 2025. godine
2. Odluka o financiranju nužnih rashoda i izdataka Općine Punat za razdoblje 1. siječnja 2025. do 31. ožujka 2025. godine dostavlja se Jedinstvenom upravnom odjelu na provedbu.

Punat, 10. siječnja 2025. godine